‘હર ઇન્સાન મેં ખુદા હોતા હૈ ઔર ખુદા મેં ઇન્સાન, મુસવ્વિર ઇન દોનોં કે પરે જાકર કુછ ખોજને કી જુર્રત કરતા હૈ. કપડા જિસ્મ પે પહેનાયા જાતા હૈ રૃહ પે નહીં, ઔર મેં અપને કામમેં રૃહ ખોજને કી કોશિશ કરતાં હું.’ – રવિ જાધવની મરાઠી ફિલ્મ ‘ન્યૂડ’માં ચિત્રકાર નસરૃદ્દીન શાહ આ સંવાદ બોલે છે, જેમાં એક ચિત્રકારની વાતને રજૂ કરવા પ્રયત્ન કરાયો છે. આ ફિલ્મ આજકાલ ચર્ચામાં છે, જેમાં નગ્ન ચિત્રકળા અને તેની પાછળના હેતુની વાત કરવામાં આવી છે. ફિલ્મનું ટ્રેલર રિલીઝ થતાંની સાથે જ હોબાળો મચી ગયો હતો અને તેના પર પ્રતિબંધ મૂકવાની વાત પણ આવેલી. જોકે સેન્સર બોર્ડે તેને રિલીઝનો માર્ગ મોકળો કરી આપ્યો હતો. આ ફિલ્મે આપણને ચિત્રકળામાં ન્યૂડ સ્ટડીનું મહત્ત્વ અને તેને સ્પર્શતા અગત્યના મુદ્દાઓ પર ચર્ચા કરવાનો મોકો આપ્યો છે.